KSL บวก 4% ลุ้นวิ่งเป้าใหม่ 3.50 บ. รับอานิสงส์ราคาน้ำตาลสูง 
KSL บวก 4% ลุ้นวิ่งเป้าใหม่ 3.50 บ. รับอานิสงส์ราคาน้ำตาลสูง  ล่าสุดอยู่ที่ 2.96 บาท บวก 0.10 บาท หรือ 3.50% มูลค่าซื้อขาย 17.89 ล้านบาท
KSL บวก 4% ลุ้นวิ่งเป้าใหม่ 3.50 บ. รับอานิสงส์ราคาน้ำตาลสูง  ล่าสุดอยู่ที่ 2.96 บาท บวก 0.10 บาท หรือ 3.50% มูลค่าซื้อขาย 17.89 ล้านบาท
8 ก.พ. 2564

ผู้สื่อข่าวรายงานว่า ราคาหุ้น บริษัท น้ำตาลขอนแก่น จำกัด (มหาชน) หรือ KSL ล่าสุด ณ เวลา 10.43 น. อยู่ที่ 2.96 บาท บวก 0.10 บาท หรือ 3.50% สูงสุดที่ 3 บาท ต่ำสุดที่ 2.90 บาท ด้วยมูลค่าซื้อขาย 17.89 ล้านบาท

ทั้งนี้ บล.บัวหลวง ระบุในบทวิเคราะห์ แนะนำ “ซื้อ” KSL ปรับราคาเป้าหมายขึ้นจาก 2.70 บาทเป็น 3.50 บาท โดยมีมุมมองเชิงบวกมากขึ้นต่อราคาน้ำตาลในตลาดโลกหนุนโดยจากผลกระทบของภาวะลานีญ่าต่ออุปทานอ้อยในบราซิลในครึ่งปีแรกปี 2564 และภาวะแห้งแล้งที่ส่งผลกระทบต่อการเพาะปลูกในไทย
โดยก่อนหน้านี้ได้มีการปรับกรอบของราคาน้ำตาลโลกไปอยู่ที่ 15-18 เซนต์/ปอนด์ (จากเดิม 13-15 เซนต์/ปอนด์) สำหรับ 2564 (ล่าสุดราคาน้ำตาลในตลาดโลกอยู่ที่ 16.67 เซนต์/ปอนด์ สูงสุดในรอบ 4 ปี) มุมมอง KSL ปัจจัยที่กดดันราคาน้ำตาลโลกคือผลผลิตใหม่อินเดียที่มี export subsidy 6 ล้านตัน ภาวะเศรษฐกิจโลก และ COVID-19 รอบสอง ปัจจัยบวกได้แก่ ลานีญ่าในครึ่งปีแรกปี 2564 อาจส่งผลให้บราซิลแห้งแล้ง
ทั้งนี้ปรับประมาณการราคาขายน้ำตาลของ KSL ขึ้น 9% และปรับกำไรหลักขึ้น 7% รวมถึงปรับ PER ขึ้นจาก 14 เท่าเป็น 17 เท่า อิงกรอบ PER ในอดีตในช่วงที่ราคาน้ำตาลในตลาดโลกเป็นช่วงขาขึ้นในระหว่างเดือน ม.ค. 2560-มี.ค.2561
 